Փոքր խոյադելֆին

**Փոքր խոյադելֆին** կամ **Սև խոյադելֆին** (), Կենդանիների թագավորության, քորդավորների տիպի, կաթնասունների դասի, Կետանմանների կարգի խոյադելֆին։

Կարող է խաչասերվել Աֆալինա դելֆինի հետ և տալ Հիբրիդ սերունդ։

## Նկարագիր
Ընդհանուր առմամբ լինում են սև կամ մուգ մոխրագույն գույնի, սպիտակ շերտագծերով երկու կողքերին։ Որոշ առանձնյակների մոտ գլխին և կողմերին կա գորշ գունանյութ։ Գլուխը կլորավուն է, իսկ ճակատը՝ սեխի է նման։ Մարմինը ճկուն է։ Վերին ծնոտը ավելի երկար է։

Չափահաս արու խոյադելֆինները ունեն 3,7-6 մետր երկարություն, իսկ էգերը՝ 3,5-ից 5 մետր։ Մարմնի քաշը տատանվում է 917 դեպի 1842 կգ։ Նորածին խոյադելֆինները ունեն 1,5-ից 1,9 մետր երկարություն և կշռում են մոտ 80 կգ։ Նրանք թիկնային կենդանիներ են, իսկ թևերի երկարությունը հասնում է 18-ից մինչև 40 սմ։

Յուրաքանչյուր ծնոտի կողմում կան 8-ից 11 ատամներ։ Ատամները փոքր են և սուր։ Նրանց ատամները ունեն նույն երկարությունը, ինչ որ խոյադելֆինները։ Էգերի գանգի երկարությունը հասնում է 55-59 սմ-ի, իսկ արուներինը՝ 58-65 սմ-ի։ Ողնաշարը կազմված է 47-ից 52 ողերից՝ 7 պարանոցային, 10 կրծքային, 11 գոտկային և 20-23 պոչային։ Սրբանային ողերը բացակայում են։

## Վարք
Փոքր խոյադելֆինները ապրում են արևադարձային բարեխառն կլիմայական գոտիների ծովերում։ Երբեմն նրանք լողում են ծովերի ծանծաղուտներում, սակայն նրանք հիմնականում լողում են մեծ խորություններում։

Նրանք ապրում են խմբերով։ Յուրաքանչյուր խմբում կարող է լինել մինչև մի քանի հարյուր փոքր խոյադելֆին։ Միջին հաշվով, նրանց թիվը տատանվում է 10-ից 30 առանձնյակներ։ Նրանք սիրում են շրջել խմբերով և տարվա ընթացքում շրջագայել տարբեր ծովերում։ Տարվա ընթացքում սովորաբար լինում են Շոտլանդիայում, Շրի Լանկայում, Եթովպիայում և Մեծ Բրիտանիայի երկայնքով։

## Տարածվածություն
Փոքր խոյադելֆինները տարածված են Ատլանտյան, Խաղաղ և Հնդկական օվկիանոսներում։ Հյուսիսային հատվածում նրանք ապրում են 50&nbsp;°C, իսկ հարավում՝ 52&nbsp;°C ջերմաստիճաններում։

Այս կենդանիները տարածված են Նոր Զելանդիայում, Պերուում, Արգենտինայում, Հարավաֆրիկյան Հանրապետությունում, ինչպես նաև Ատլանտյան օվկիանոսի հյուսիսում՝ Ավստրալիայում, Հնդկաստանում, Մալայզիայում, Ինդոնեզիայում, Ֆիլիպիններում և Դեղին ծովի հյուսիսում։ Հիմնական տարածքում ապրում են Ճապոնական ծովում և Մեքսիկական ծոցում։

## Գրականություն
* Carwardine M.։ *Wale und Delfine*. Delius Klasing, 1996 (hochwertiger Führer)
* Carwardine M.։ *Delfine – Biologie, Verbreitung, Beobachtung in freier Wildbahn*. Naturbuch Verlag, 1996 (informativer Bildband)
* Kiefner, Ralf։ *Wale und Delfine weltweit*. Jahr Top Special Verlag, 2002 (Führer der Zeitschrift *tauchen*, sehr detailliert)
* Niethammer J, Krapp F (Hrsg)։ *Handbuch der Säugetiere Europas. Band 6: Meeressäuger, Tel 1A: Wale und Delphine 1*. AULA-Verlag, Wiesbaden 1994 (sehr detailliertes Fachbuch)
* R. R. Reeves, B. S. Stewart, P. J. Clapham, J. A. Powell։ *Sea Mammals of the World. A Complete Guide to Whales, Dolphins, Seals, Sea Lions and Sea Cows.* Black, London 2002, ISBN 0-7136-6334-0 (Führer mit zahlreichen Bildern).
* Soury Gérard։ *Das große Buch der Delfine*. Deliuzs Klasing, 1997 
* Würtz M., Repetto N.։ *Underwater world: Dolphins and Whales*. White Star Guides, 2003, ISBN 88-8095-943-3

## Արտաքին հղումներ
*Whale and Dolphin Conservation Society
*NOAA Fisheries Office of Protected Resources, False Killer Whale (Pseudorca crassidens)
*Agreement on the Conservation of Small Cetaceans of the Baltic, North East Atlantic, Irish and North Seas
*Agreement on the Conservation of Cetaceans in the Black Sea, Mediterranean Sea and Contiguous Atlantic Area
*Memorandum of Understanding Concerning the Conservation of the Manatee and Small Cetaceans of Western Africa and Macaronesia
*Memorandum of Understanding for the Conservation of Cetaceans and Their Habitats in the Pacific Islands Region
* Voices in the Sea - Sounds of the False Killer Whale